
Do kraja povestí!

Pri­znám sa! Niet kraja, ktorý by mi bol tak pri­rás­tol k srdcu, ako Orava. Pre­krásny tento kútik zeme je naozaj mojou láskou! Chceli by ste vedieť, prečo ľúbim Oravu? Príčin je niekoľko! Orava je naozaj krásna! V nej som prežil najk­raj­šie roky svojho života. Pre­krásne spo­mienky a rodinné zväzky ma viažu k Orave. Ale aj zväzky úp­rim­ného pria­teľ­stva! Mám rád tých sta­toč­ných Oravcov!

Ke­dy­koľ­vek sa mi len naskytne prí­le­ži­tosť, už sa náhlim do kraja roz­práv­ko­vých krás, kde zo mňa spadnú všetky kaž­do­denné starosti, ba, ako sa mi pozdáva, aj mnohé rôčky.

Keď vystúpim v Kra­ľo­va­noch z rýchlika a som pri­nú­tený čakať na „Orávku“, aby ma odviezla k mojej láske, nikdy si ne­sťa­žu­jem na zlé spojenie, ale rád venujem hodinku pre­chádzke. V mysli sa mi strie­dajú obrazy života, aký tu býval kedysi-pred sto­ro­čiami, ba ešte aj pred 40-50 rokmi.

Ma­lebná kotlina, ob­ko­le­sená vysokými vrchmi, bola hádam ešte krajšia ako je dnes. Krásne bukové lesy zo­stu­po­vali až na úpätia vrchov. Dolinou sa ponáhľal čistučký Váh, do ktorého sa vlievala olivovo zelená Orava.

Záj­dem si po hradskej, ktorá vedie do Ru­žom­berku, na železný most, odkiaľ tak rád po­zo­ru­jem boj Oravy s Váhom. Čistučká Orava snaží sa zo všetkých síl očistiť tmavý Váh od jeho kalu. Ale darmo! Orava sa čoskoro vzdáva boja a jej čistučká, ze­len­kastá voda sa stráca v tmavom Váhu.

V srdci po­ci­ťu­jem akúsi ľútosť. Viem ako by mi ktosi šepkal do ucha: „Hľa, veď aj v ľudskom živote je to tak!

Ob­rá­tim sa, aby som už nevidel márny boj. Pohľad do utešenej Kra­ľo­vian­skej doliny ma uspo­ko­juje. Pozerám na krásny veniec hôr… Stoh, Rozsutec, Osnica… Magura… Zdá sa mi, že ma vítajú! V duši vzniká akýsi nepokoj. Ej, v Kra­ľo­va­noch som ešte nie doma! Orava začína pre mňa až za tunelom!

Vra­ciam sa a myš­lienky sú už zase v mi­nu­losti!

Veľa, veľa sa v tej kotline zmenilo! Len tie hrejivé slnečné lúče sú v tejto kotline práve tak vzácnymi a zried­ka­vými hosťami, ako v dobách dávno minulých.

Ktože si vybral toto miesto na za­lo­že­nie ľudskej osady, na ktoré sa slnko príde pozrieť len v naj­ho­rú­cej­ších letných me­sia­coch a to denne len tak nakrátko?

Bol to šoltýs Kráľ, ktorý si miesto vybral. Po ňom sa dedina menuje: Kra­ľo­vany. Keď prišiel za­čiat­kom XVI. storočia so svojimi osad­níkmi, veru, že sa ne­po­ze­ral, či je miesto dosť slnečné. Videl iné výhody pre bu­dúc­nosť: dva rieky, po ktorých sa plavia plte, videl rieky a potoky plné rýb. Všade, kam sa len pozrel, bolo ne­spo­četné množstvo krásnych, mo­hut­ných bukov. No, aj tej rovinky bolo kúsok.

Šol­týs Kráľ sa v svojom výpočte nezmýlil.

Kra­ľo­vany začali rásť, kolíb utešene pri­bú­dalo. Kra­ľo­vanci sa naučili dobre obrábať drevo. Ich drevené náčinie sa stalo pred­me­tom obchodu. Ale Kra­ľo­vanci boli aj zna­me­nití rybári. Že museli, ako poddaní Orav­ského hradu, odvádzať do zámku ročne vyše 1200 rýb, to ich ne­pri­tislo k zemi, ani vtedy nie, keď na hrade počítali za ryby len hlavátky, pstruhov a lipňov.

V XVI. a XVII. storočí bolo v dedinke živo a veselo, lebo Kra­ľo­vany boli colnou stanicou pre tovar, dovážaný plťami. Ne­pre­hľadné množstvo pltí pri oboch brehoch Váhu a Oravy tu čakalo na colnú pre­hliadku, ne­zriedka aj na väčšiu vodu, aby mohli po­kra­čo­vať v ceste do Žiliny a ďalej až do Komárna.

A pltníci boli od­jak­živa chlapi nielen smelí a odvážni, ale aj veselí! Bože dobrý, ako sa zmenil život v tejto kotline, čo len od roku 1899, keď prvý raz vy­ja­chala Orávka z Krá­ľo­vian, aby sa pre­šmykla jaskom pod Hra­dis­kami a náhlila do hornej Oravy! Darmo sa vtedy po­smie­vala posmešná pieseň vláčiku, do ktorého keď na­stú­pilo v Kra­ľo­va­noch dieťa, kým lokálka došla do Dolného Kubína, bol šedivý starec. Lokálka spojila Oravu so svetom. Žiaľ, že musí dnes vyvážať toľké bo­hat­stvo z krásnej Oravy. Ej, je toho dreva primnoho, ktoré musí odvliecť!

Ra­dosť však ísť „motorkou“ hore Oravou! Malebná Kra­ľo­vian­ska dolina, v ktorej povedľa zelenej rieky sa vinie hradská i že­lez­nica, mení sa v krásne obrazy ani v ka­le­i­do­skope.

Keď motorka vybehne z tesnej doliny a blíži sa k Párnici, vždy si sľubujem: „Až pôjdem budúcne do Oravy, prejdem Kra­ľo­vian­sku dolinu pešo, ako som to robieval pred rokmi. Ešte raz sa musím nasýtiť jej krásami!“

Ale rôčky sú tu. Preto dolinu pre­beh­nem radšej autom.


Párnický mlyn

Ke­dy­koľ­vek prídem do Párnice, vždy ma zabolí srdce. Prečo? Príčin je niekoľko, ale pre­zra­dím vám len tri!

Smú­tok sa mi rozleje po duši, keď vidím, ako ubúda pár­nic­kých dre­ve­ných domčekov, zau­jí­ma­vých svedkov slo­ven­ského ľudového sta­vi­teľ­stva. Oči mi zvlhnú, keď pozerám, ako prí­ve­tiví Pár­ni­ča­nia pomaly od­kla­dajú starý kroj, ktorý im tak pristane. Z obce mizne výroba dre­ve­ného riadu – lyžíc, ko­lo­vra­tov, praslíc, opálok… Hádam, že tieto tri príčiny dostačia, aby ste uverili môjmu smútku pri každej návšteve Párnice.

Keď som v Pámici, vždy zájdem k starému mlynu, aby som sa na vlastné oči pre­sved­čil, či dosiaľ sloji a či už tiež nemusel ustúpiť po­žia­dav­kám novej doby.

„Chva­la­bohu!“ za­šep­kajú moje pery, keď pozriem na starý mlyn, po­sled­ného, hoci aj len nemého svedka veľkej udalosti. Starý mlyn dosiaľ melie, hoci aj na ňom hlodá zub času ne­úp­rosne. Viem, že sa rýchle blíži hodina, keď sa jeho staré koleso zastaví navždy! Preč myš­lienka! Nie, nechcem stratiť po­sled­ného svedka!

Dnes už len sám Pán Boh vie, ako sa menoval mlynár, ktorý si vystaval párnický mlyn. Ne­vy­po­čí­ta­teľné množstvo vody, ktoré za tie dlhé roky prebehlo po mlynskom kolese na vrchnú vodu, odnieslo do za­bud­nu­tia nielen mly­ná­rovo priez­visko, lež aj premnohé udalosti, – veselé i smutné, – ktoré sa pri­ho­dili v starom mlyne.

Jedna udalosť však nikdy ne­vy­mizne z ľudskej pamäti!

Bol sychravý jesenný deň, o aké v Orave nikdy nie je núdza. V pár­nic­kom mlyne bolo práce dosť a dosť. Gazdovia pop­ri­vá­žali a pop­ri­ná­šali do mlyna veľa zbožia, aby im ho Ferko zomlel. V mlyne bolo ani v úli. Gazdovia tr­pez­livo čakali až na nich príde rad. Však nemali na­po­chytro! Všetky poľné práce šťast­livo do­kon­čili a robota okolo gaz­dov­ského domu ne­náh­lila. Však je oravská zima veru dosť dlhá! A v pár­nic­kom mlyne sa tak pekne be­se­do­valo!

Veľké mlynské koleso sa pomaly krútilo a udr­žo­valo v pra­vi­del­nom chode celé mlynské zloženie. Pra­vi­delný klepot mlyna vy­vo­lá­val v dušiach pár­nic­kých gazdov akési príjemné pocity. Pre­by­točná voda, ktorú mlynár nepustil na mlynské koleso, padala s hukotom do hĺbky, sťa by sa zlostila, že jej silu nechce mlynár využiť.

Pra­vi­delný klepot mlyna a hukot vodopádu miesil sa v lahodnú hudbu, ktorá pri­ťa­ho­vala ľudí k sebe.

Ale párnickí gazdovia čakali v mlyne aj z inej, veľmi vážnej príčiny!

V celej obci i na okolí bolo verejným ta­jom­stvom, že párnický mlynár je podšitý lišiak, ktorému nemožno veriť, ani keď sa modlí. Mlynár Ferko vedel pekne roz­prá­vať, vedel sa na každého pria­teľ­sky usmiať, vedel podarene za­žar­to­vať, ale vedel aj každého poriadne oklamať a ošmeknúť. Pravda, oklamať a ošmeknúť mohol iba toho, kto sa ošudiť dal!

Kto si pri­nie­sol do Ferkovho mlyna pekné a čisté žitko a nezostal v mlyne pri mletí, darmo potom nariekal a bedákal! Pekné žito si lišiak mlynár nechal pre seba a zomlel gazdovi kadejaké smeti. Aj tej namletej múky sa gazdovi veľa „rozp­rá­šilo“ a „mierka“, ktorú si mlynár vybral za mletie, bola iste priveľká.

A to bola naj­váž­nej­šia príčina, prečo každý z gazdov zostal v pár­nic­kom mlyne tak dlho, kým mu mlynár zbožie nezomlel.

Gazda, na ktorého prišiel rad, pozeral dobre, aby si mlynár ne­od­sy­pal zo zbožia väčšiu mierku, než aká mu po práve patrila. Do dre­ve­ného mlyn­ského koša zasypal si každý gazda melivo sám, áno, aj sám si pri­via­zal k situ vrece na múku. Každý sa staral, aby aj z otrúb neostalo veľa mly­ná­rovi.

„Radšej celý deň pre­se­dieť v mlyne, ako sa dať tým lišiakom mlynárom oklamať!“ – tak uva­žo­vali párnickí gazdovia.

Blížil sa večer…

Do pár­nic­kého mlyna prišiel staručký žobrák.

„Daj, Bože, šťastia a zdravia! V mene božom prišiel som poprosiť o malú almužnu. Pomodlím sa za duše v očistci!“ – oslovil žobrák prí­jem­ným hlasom mlynára.

„Hej, pozrime sa! Boh vie, odkiaľ si prišiel a prečo musíš chodiť o žob­rác­kej palici!… Pracuj a nemusíš žobrať!“ – osopil sa mlynár na starčeka.

„Veru, rád by som pracoval, ale nosím tých krížikov už priveľa na chrbte. Ej, mlynár, ne­za­bú­daj, že almužna bránu do neba odmyká!“

„Ľaľa! Ešteže čo? Takých po­va­ľa­čov a dar­mo­žrá­čov túla sa teraz na celé húfy. Navninoč by človek vyšiel, keby každého z vás mal ob­da­ro­vať!“

„Mlynár, v mene božom ťa prosím!“

„V mene božom? Tak čo ti dať? Vieš čo… cha­cha­cha… zomeliem ti tvoje zbožie zdarma… cha­cha­cha…“

„Žitka nemám… Ale hádam mi títo dobrí ľudkovia po troche darujú!“ riekol žobrák snímajúc z pleca malé vrecúško.

„Ej, dáme! Dáme!“ – zaznelo odrazu z úst pár­nic­kých gazdov, ktorí hneď začali roz­vä­zo­vať vrecia. Každý z gazdov vsypal do žob­rá­kovho vrecúška za hrsť obilia.

Párnický mlynár sa pozeral prek­va­pene na ochotu pár­nic­kých sed­lia­kov a riekol: „Keď tak, to tak! Párnický mlynár slovo dodrží! Dočkaj, starý, hneď príde na teba rad!“

Mlyn sa zastavil…

Mlynár Ferko uchopil žob­rá­kovo vrecúško so zbožím a už sypal tú trochu žita do dre­ve­ného koša.

„Kým sa moje koleso tri razy otočí, sme s tvojím mletím hotoví!“ – riekol posmešne mlynár žob­rá­kovi.

„Dočkaj, mlynár! Musím vám všetkým niečo povedať. Tak moje zrnie zomelieš zadarmo! A ja zase všetku múku, čo jej len namelieš, darujem Pár­ni­ča­nom… všetkým, okrem teba!“ – riekol vážne starý žobrák.

„Cha­cha­cha… Aký si ty ra­do­dajný! Cha­cha­cha… aký si ty smiešny!“ – smial sa mlynár.

„Počuli ste? Všetka múka, ktorú mlynár namelie, patrí vám… Pár­ni­ča­nom. Dobre sa s ňou podeľte!“

Mlyn začal mlieť…

Však aké prek­va­pe­nie! Mlynské koleso odrazu zrých­lilo svoj beh, mlyn mlel tak prudko, až sa triasol v svojich zá­kla­doch. Žita v drevenom koši ne­ubú­dalo. Párnický mlynár nestačil pri­sta­vo­vať vrecia k situ, z ktorého padala taká jemná a bielučká múka, akej mlynár v svojom živote ešte nevidel.

Mlyn mlel a mlel ne­pres­tajne…

Kde aké vrece bolo v Párnici, každé sa naplnilo jemnou múkou. V tej trme vrme, ktorá povstala nielen v mlyne, ale aj v celej obci, nik nezbadal, že z pár­nic­kého mlyna vyšiel starý žobrák a zamieril do pre­krás­nej zá­zriv­skej doliny.

Pámický mlyn mlel trošku toho žob­rá­kovho obilia celú noc. Pár­ni­ča­nia ledva stačili múku odnášať!

Keď ráno za­ki­ki­rí­kal na mly­ná­ro­vom dvore kohút, ruplo čosi v mlyne. Mlyn sa zastavil. A zastavil sa veru na dlho. V Párnici mali v každom dome dosť múky na celý rok a preto nebolo treba chodiť so zbožím do mlyna. Ale mlynár ne­za­há­ľal! Hľadal chybu v zložení mlyna a opra­vo­val mlyn až do budúcej jesene.

Hádam viete, kto bol ten starý žobrák, ktorý odmenil sta­toč­ných Pár­ni­ča­nov a po­tres­tal skúpeho pár­nic­kého mlynára! Pár­ni­ča­nia vedeli veľmi dobre, že ich nav­ští­vil sám Syn Boží!


O Kršej Dore

Nad Kra­ľo­vian­skou stanicou sa hrdo vypína vrch Šíp, ako by vedel, že je 119 m vysoký a že sa preto môže pozerať na stanicu z výšky 731 metrovej. Koľko vody odtieklo už Oravou a Váhom od tej doby, čo som bol ostatný raz na temeni tohto pyšného vrchu! Pri po­sled­nej návšteve zoznámil som sa tam so sta­ruč­kým gazdom z de­di­nôčky Podšíp, ktorá je ukrytá na vrchu. Ej, starček, nikdy na teba ne­za­bud­nem, hoci tvoje priez­visko mi už dávno vyšumelo z pamäti! Však je to dvadsať plných rokov, čo sme spolu sedeli na tráv­na­tom hrebeni a pozerali sa na krásnu panorámu Fa­trans­kých a Oravsko-lip­tov­ských vrchov! Ej, starček, vidím ťa, ako ti chutí fajôčka, dobre napchatá tabakom, ktorý som ti vtedy pri­nie­sol. Áno, vidím ťa, keď pri­žmú­rim oči… Už ťa aj počujem!

Roz­prá­vaš mi, koľko rokov si už nebol tam dolu v stan­ko­vian­skom kos­to­líku, keďže sa už tvojim starým nohám nechce škriabať do vŕšku. Áno, čujem jasne tvoj hlas, ako sa tešíš na poslednú cestu, aby si si už raz v živote mohol spokojne od­dých­nuť – na stan­ko­vian­skom cmiteri. Tvoju žiadosť Boh už akiste dávno vyplnil. Veď už vtedy, pred dvad­sia­timi rokmi, bol si dva razy tak starý ako ja. Ej, starček, pri spo­mienke na teba ľutujem jednej veci! Ľutujem, že som sa od teba nenaučil roz­prá­vať o Kršej Dore tak, ako si ty o nej roz­prá­val!

Dedinka Podšíp mohla vyrásť na peknú dedinu, keby nebolo bývalo tej na­nič­hod­nej strigy. Že nie? Oj, veru hej! Máme tu všetko, vravím všetko, čo po­tre­buje dedina. Ba, máme viac! Sme Pánu Bohu bližšie, ako tí tam dolu. Len tá striga, tá na­nič­hodná bosorka nám všetko skazila a tak nás začarila, že Podšíp nikdy nebude mať viac domov ako desať.

Ej, mladý pánko, len sa ne­us­mie­vajú! Veru, že je to tak, ako vravím… Stará striga bola pre nás hotovým ne­šťas­tím. Odkiaľ k nám prišla, to im veru neviem povedať. Ale bola tu a narobila nám veľa trápenia. Raz nám počarila všetky huby, čo ich len v hore vyrástlo. Kto len zjedol vtedy dajakú hubu, dostal také bolesti do čriev, že sa zvíjal a po zemi sa váľal. Kto strige pri­nie­sol vajcia alebo nejakú kuru, tomu dala vypiť čaj z akýchsi lesných zelín a odrazu mal po bolesti. Ale to by nebolo nič! Človek znesie v živote často krát viac, ako to božie hoviadko.

Horšie, oveľa horšie bolo, ak sa striga začala mstiť na našich kravách. V jednej chalupe si sťa­žo­vali, že im kravy doja krvavé mlieko, v druhej, že im prestali žrať. Striga posypala pašu dajakým prachom, od ktorého sa statku stiahol žalúdok. Joj, Bože, vtedy bolo zle-nedobre. A takmer v každej chalupe!

No, kto starej strige prinášal a dával, tomu pomáhala.

Ale boli také roky, že nebolo na roz­dá­va­nie. Ale aj vtedy nás striga trápila. Keď už nie inak, tak aspoň tým, že pri­ča­rila na Podšíp prudký a studený vietor.

Ej, Bože, bola to sužoba!

Ach, ne­šťastná Dora, na tej sa najviac pomstila. Dora bola moja rodinka. Vedia, to bolo takto: Mojej starej mamky strinkin brat mal dcéru Doru, dievča smelé a odvážne. Ej, tá sa nebála ničoho! Jej naj­väč­šia radosť bola, ak sa mohla túlať po hore. Poznala kde aký chod­ní­ček.

Ako sa stalo, ako nie, ale Dora akosi vy­slie­dila, že stará striga hen tam pomedzi tými ska­lis­kami, ktoré voláme „Deväť kostolov“, zbiera každý deň pred východom slnka rosu. Načo že jej bolo toľko rosy, to vedel iba rohatý, s ktorým iste bola v spojení. No, keď striga raz začala trápiť rodinku, riekla si Dora, že potrápi aj strigu. A to veru nemala robiť! No, ale tvrdo­hlavé dievča vybehlo zavčasu z domu a požalo všetku trávu, hen tam na tom mieste. Keď stará striga uvidela čo sa robí, hrozne sa roz­zú­rila a zakliala Kršej Doru na večné časy. Je tam medzi tými skalnými vežami…

Naj­hor­šie je, že Dore dosiaľ nik nevedel pomôcť. Tak sa musí trápiť až do súdneho dňa. Boh nebeský buď jej mi­los­tivý!


Dierovská Katka

Veru neviem, koľ­ko­krát ma prevážal starý žaš­kov­ský prie­voz­ník Sokol cez Oravu. Niekedy býval má­lo­vravný, ba až nevrlý, inokedy si rád po­roz­prá­val. Tvár sa mu však vždy roz­jas­nila, keď uvidel mojho na­júp­rim­nej­šieho kamaráta „veľ­ko­mož­ného pána fyzikusa“.

Spo­mienky letia hlavou...

Cestu z pár­nic­kej stanice k žaš­kov­skému prievozu prešli sme s Dr. La­di­sla­vom Nádašim-Jégé za niekoľko málo minút. Na pravom brehu už nás očakával starý prie­voz­ník a zďaleka nás vítal. „Sokol, kedyže bude tá hlavátka, na ktorú som vám dal závdavok?“ začal rozhovor Jégé.

„Ej, veru, veľ­ko­možný pán fyzikus, už dávno mohla byť, keby...“ začal zo široka a úctivo starček. Ale vtom sa stará loďka po­váž­livo nahnula.

„Ej, braček, horúco je, ale okúpať by som sa v Orave predsa len nechcel”, na­po­me­nul Jégé prie­voz­níka.

„Nono, báť sa nemusia, keď sú v mojej moci! Ale keby som mal tak raz na loďke toho papľuha, čo mi nasúdil dva týždne áreštu, pri­sám­bohu, že by som ho poriadne okúpal!“

„Vy, taký statočný chlap a namerali vám 14 dní? A za čo?“ – opýtal som sa starého Sokola.

„Začo, začo! Že vraj som vid­li­cami… Bože, ako by to bol nejaký hriech! Čo som sa tých rýb… a teraz dva celé týždne! Ale keby raz ten papľuh, čo mi ich ...“

„Sokol! Sokol, nože dajte pozor! Veď my sme vám tie dva týždne ne­na­me­rali!“ – na­po­mí­nal Jégé prie­voz­níka.

„Ale čože sa boja, však viem, koho prevážam!“

Vy­stú­pili sme na ľavom brehu a išli do Žaškova za úradnými po­vin­nos­ťami. Slnko sa už nápadne schy­ľo­valo k obzoru, keď nás starý Sokol prevážal zo žaš­kov­ského brehu na párnickú stranu.

„Veľ­ko­možný pán fyzikus, ej veru, že viem o hlavátke. Je ako vŕbový peň. Tú budú len oni papkat!“

„No, a kedyže ju lapíte?”

„Hla­vátka bude, pri­sám­bohu, že bude!“

„Bra­ček, to by ste chceli zasa závdavok, čo?“

„No, veľ­ko­možný pán fyzikus, vedia… však sa už veľa rokov poznáme… nemusí to byť, ale…

„Dob­rým dobre! Ale bude predsa len lepšie, keď ten závdavok dám!“

A Jégé vtlačil starému Sokolovi niekoľko korún do tvrdej dlane. Viem, že ne­pa­mä­tal, koľ­ko­krát už závdavok dal…

„Sokol, ako je to v Dierovej? Koľ­ko­krát ste mi pri­sľú­bili, že mi to po­roz­prá­vate?“ – pri­ho­vo­ril som sa k prie­voz­ní­kovi od­me­ňu­júc ho za pre­ve­ze­nie.

„Ej, mladý pánko, načo že by im to bolo, keby to vedeli! Ešte by ma opísali v „Orave“!

A predsa sa mi raz podarilo, že mi starý prie­voz­ník roz­prá­val o Dierovej. Ale kamarát Jégé nikdy nejedol hlavátku, ktorú z Oravy vytiahol starý žaš­kov­ský prie­voz­ník Sokol.

An­glický spi­so­va­teľ John Ruskin napísal o práci: „Ak je vám práca hlavnou a mzda ved­ľaj­šou vecou, potom je vaším pánom a jej tvorca – Boh. Ale ak je vám práca ved­ľaj­šou a mzda hlavnou vecou, potom ste otrokmi mzdy a jej tvorcu – diabla, a to naj­pod­lej­šieho a naj­po­sled­nej­šieho zo všetkých diablov“.

Na die­rov­skom majeri bola práca životom.

Keď kohút zobúdzal na dvore hydinu, vstávala aj čeliadka, aby sa v mene božom poctivo a sve­do­mite chopila kaž­do­den­nej práce, ktorej bolo vždy dosť na poliach a lúkach, v hore i vo dvore, v maštali i v stodole. Spie­va­júc sa išlo do práce, spie­va­júc sa išlo z práce. Aj pri ťažkej robote za­znie­vali veselé piesne.

Na die­rov­skom majeri vládla spo­koj­nosť.

Katka, jediná dcérka majiteľa majera, bola zlaté dievča. Prežila už desať dlhých orav­ských zím, ale písať a čítať nevedela. Načo by jej to bolo? Veď ani vznešená dcéra uhor­ského mies­to­pa­la­tína Alžbeta Coborová, žena vše­moc­ného pána Juraja Thurzu, nebola vy­cvi­čená v týchto ve­do­mos­tiach a predsa len bola výborná gazdiná a dobre spra­vo­vala roz­siahle majetky tren­čian­ske i oravské.

Zdalo sa, že z Katky bude raz dobrá a sve­do­mitá gazdiná. Vedela už mnohé domáce práce, nielen v kuchyni a izbe, ale aj vo dvore. Jej naj­väč­šou radosťou bolo kŕmiť hydinu. To bolo džavotu, keď dievča vyšlo na dvor a začalo sypať zrno!

Katka bolo dievča dob­ro­sr­dečné.

Keď sa išla pozrieť na pole alebo na lúku, nikdy ne­za­budla na ľud pra­cu­júci v potu tvári. Nikdy nešla s prázd­nymi rukami. Ak nemala iné, niesla aspoň krčah s chladným me­do­ký­šom zo stu­dienky v brehu pod majerom. Na die­rov­skom majeri plynul život celkom pra­vi­delne. Katku milovali nielen rodičia, ale aj čeliadka.

Zdalo sa, že moc strigy, ktorá robila toľké starosti ľudu v Podšípe, nesiaha až na die­rov­ský majer, lebo celé roky nebolo nič badať a ani len počuť. Keď si ľudia roz­prá­vali, že stará striga lieta v noci na sv. Luciu na metle, pán majera sa usmieval. Ale čím menej veril v striginu moc gazda, tým viac verila v bo­sor­kinu moc čeliadka. Ak niekoho z čeľadi trápila nejaká choroba, zabehol po­ta­jomky za starou strigou na Šíp. Ale beda, ak sa o takej návšteve dozvedel pán majera! Inak bol človek celkom dobrý, na ktorého si čeľaď nemohla sťažovať, ale vedel sa veľmi nahnevať, keď sa dozvedel o takej návšteve u starej strigy.

Tak asi vzniklo ne­pria­teľ­stvo strigy k die­rov­skému majeru!

Od tej doby, čo sa začalo gazdovať na die­rov­skom majeri, platil nepísaný zákon, že na sv. Jakuba – 25. júla – „musia už stáť kríže na poli“. Ale toho roku nebolo na žatvu ešte ani po­mys­le­nie, hoci bolo po ja­kub­skom jarmoku vo Veličnej už niekoľko dní. Dážď sa lial a lial ne­pres­tajne už týždne. Zbožie poľahlo, „ani čo by sa boli psi po ňom po­vlá­čili“. Darmo po­te­šo­vala čeliadka mrzutého gazdu po­re­kad­lami: „Lepšia je kosenica ako trhanica!“ a „Lepšia je po­ľah­lina ako zbier­nina“!

Ale konečne predsa len slnko prervalo chmáry, usmialo sa na kraj, vysušilo zem a umožnilo započať žatvu. Nastala pilná práca. A práve tento čas pilnej žatvy si vybrala stará striga na svoju pomstu.

Nik ju nezbadal, keď sa pri­kradla k stu­dienke s me­do­ký­šom práve v okamžiku, keď Katka na­čie­rala chladnú vodu do hli­ne­ného krčaha. Bezzubé strigine ústa vy­slo­vili hroznú kliatbu a vtom sa už dobré dievča pre­me­nilo na bielu kačicu, ktorú striga lapila a od­chá­dzala tak ne­po­zo­ro­vane, ako prišla.

Zmiz­nu­tie dcérky zbadali rodičia až večer. Na majeri nastal ne­opí­sa­teľný zmätok. Nik nedbal únavy po ce­lo­den­nej práci a každý hľadal Katku. Pre­hľa­dali majer, pre­hľa­dali polia a lúky, pre­hľa­dali horu, volali na všetky strany, ale po diev­čatku nebolo stopy. Len krčah sa našiel pri stu­dienke s me­do­ký­šom.

Stará striga odniesla kačku Katku najprv na Šíp.

„Hádam, že sa už tvoj otec nebude po­smie­vať a uverí mojej moci! Ale odtiaľ by si mohla niekedy nájsť cestu domov! Preto ťa tu nenechám!“ riekla striga a vzala kačicu a vydala sa s ňou na cestu. Pustila sa dolu vrchom k Stan­ko­via­nom. Smutne sa pozerala kačica na cestu.

„Hľa, tu na Váhu sa živ, ako sa ti páči, ty je­di­ná­čik!“ – riekla striga kačke Katke, keď ju hodila do rieky.

Kačka Katka plávala kúsok dolu Váhom a vy­stú­pila na pravom brehu. Zašla po ba­ži­na­tej lúke k peknému jazierku na úpätí Šípa, kde zostala niekoľko dní. Túžba po domove mocne do­lie­hala na jej srdiečko.

„Kadiaľ som prišla, tadiaľ sa domov ne­dos­ta­nem! Čo keby som ten vysoký vrch pod­plá­vala?“ – po­mys­lela si kačica. Hneď sa potopila a začala veslovať zo všetkých síl. Ako dlho plávala pod vodou, to si ne­uve­do­mila. Akási mocná sila ju hnala dopredu. Tu odrazu, keď ju už sily začali opúšťať, začala tma rednúť. Kačica napla posledné zbytky síl, za­ve­slo­vala a hľa, už sa vynorila z vody.

Akú radosť musela pocítiť, keď‘ zbadala, že sedí v stu­dienke s me­do­ký­šom, odkiaľ je už len niekoľko krokov do ot­cov­ského majera.

Ale nôžky už nemohli. Za to v krídlach bolo ešte dosť síl. Onedlho sa vzniesla pekná biela kačica medzi hydinu na dvore die­rov­ského majera.

Na dvore bolo toľko hydiny, že nik nemohol zbadať, či je o jednu kačicu viac, alebo menej. Nez­ba­dala to ani sama gazdiná, Katkina mamka, keď sypala hydine potravu a so za­sl­ze­nými očami myslela na svoju dcéru. Darmo sa k nej túlila biela kačka. Gazdiná ne­po­cho­pila a nemohla ani pochopiť, že tá prítulná kačka je jej ne­šťastná dcérka Katka. Je pravda, že po­ci­ťo­vala akúsi zvláštnu lásku k prí­tul­nej kačke, je pravda, že ju čosi nútilo, aby kačičku po­hlad­kala, ale ani vo sne jej nemohlo prísť na um, že hladká svoje ne­šťastné dieťa.

Nad dvorom majera zakrúžil raz statný jastrab. Hydina, ani čo by bol do nej strelil, rozbehla sa na všetky strany a snažila sa nájsť dajaký úkryt pred ne­úp­ros­ným dravcom. Aj bielučká kačka bežala. Bežala v ústrety gazdinej, ktorá vchá­dzala do dvora. Ale ne­do­behla!

Ostré jas­tra­bie pazúry sa zaryli do jej tela. A v tej smr­teľ­nej úzkosti vykríkla jediné slovíčko: „Mamička!“

Gazdinej ani čo by bol vrazil ostrý nôž do srdca. Poznala hlas svojej dcéry.

„Bože na ne­be­siach!“ vykríkla a padla do mdlôb. Odniesli ju a uložili. Ale pomoci jej nebolo. Trápila sa asi týždeň a potom odišla na večnosť. Strata ženy a dcéry pôsobila na gazdu hrozne. Za deň ošedivel, veľmi ostarel a stratil chuť k práci. Chodil po majeri ešte niekoľko dní ako telo bez duše. Raz sa vybral na cestu, ale už sa nikdy nevrátil. Sám Pán Boh vie, čo sa s ním stalo.

Po majeri niet už ani stopy. Len tá stu­dienka s me­do­ký­šom stále ešte ob­čerstvuje ľudí.


Hrdoš

Žaš­kov je rázovitá slo­ven­ská dedina na ľavom brehu Oravy. Se­ba­ve­domí ľud zachoval si dosiaľ pekný kroj. Keď sme sa prešli cez dedinu asi 5 km dlhú a po­ho­vo­rili si so žaš­kov­skými roľníkmi, zájdime si ešte ďalej na peknú pre­chádzku ponad dolinu Uhlisko až ku stenám Hrdoša, na ktorom stával kedysi pevný hrad.

Posledný pán pevného hrádku bol muž tvrdý a hrdý. Ako sa menoval, to dnes už nik nevie. Ba, nevedeli to ľudia ani vtedy, keď ešte žil. Pre jeho pyšnú a hrdú povahu nazval ho ľud Hrdošom a toto priez­visko sa ujalo tak, že ho aj páni druhých su­sed­ných hradov nazývali Hrdošom. Pán hrádku si na toto meno privykol, ba bol naň pyšný. O Hrdošovi sa roz­prá­valo na druhých lánoch, že má viac šťastia ako rozumu. Ke­dy­koľ­vek sa vybral so žold­niermi na lúpežnú výpravu, vždy sa vrátil šťastne a s bohatou korisťou. Na svojom hrádku na­z­hro­maž­dil také bo­hat­stvo, že sa začal stra­cho­vať o svoj život. Neveril nikomu, ani svojmu naj­ver­nej­šiemu a na­jod­da­nej­šiemu sluhovi, ktorý mu trikrát za­chrá­nil na lú­pež­ných vý­pra­vách život. Ostala mu už len jediná živá bytosť, ktorej dô­ve­ro­val – veľký čierny pes, ktorý stále spre­vá­dzal svojho pána ako tieň.

Bo­hat­stvo nie je pod­mien­kou šťast­ného a spo­koj­ného života, najmä vtedy nie, ak povstalo zo sĺz, biedy a núdze druhých ľudí. Bo­hat­stvo Hrdošovo, po­kro­pené nielen slzami, ale aj krvou oz­bí­ja­ných ľudí, za­prí­či­nilo hradnému pánovi veľa ťažkých starostí, pre ktoré nemohol v noci spávať. Pre­mýš­ľal vo dne i v noci, ako svoje veľké bo­hat­stvo ukryť a riadne za­bez­pe­čiť.

Hrdoš prišiel raz na myš­lienku, na ktorú prišlo už veľa ľudí pred ním i po ňom, že je naj­bez­peč­nej­šie, ukryť poklad v zemi.

Len čo v jeho usta­ros­te­nej hlave myš­lienka skrsla, hneď ju začal pre­vá­dzať. Z času na čas rozbehli sa hradní zbroj­noši do ďalekého okolia a kde zdrapili dajakého mocného chlapa, každého pri­vliekli na hrádok, ktorý ľud nazýval tiež Hr­do­šom.

Na Hrdoši čakala chlapov hrozná práca. V tvrdej skale museli vylámať dlhú, úzku chodbu a na jej konci v skale museli spraviť dosť prie­strannú pivnicu. Aj za našich čias je podobná práca namáhavá. A aká musela byť vtedy, keď nebolo ani chýru ani slychu o ná­stro­joch, ktorými sa dnes ro­bot­níci vŕtajú do skál!

Statní chlapi pra­co­vali usilovne ne­pri­me­ra­nými ná­strojmi. Pra­co­vali ani levy, keď do­stá­vali jesť a piť tak dobre, ako dosiaľ v živote nejedli a nepili. Len jedna myš­lienka ich trápila, či majú nádej, niekedy sa dostať domov! Po­šuš­ká­valo sa medzi nimi, že toho, ktorý sa pri práci do­ka­li­čil, vyliečil krutý Hrdoš tak dokonale, že už ho nikdy nič nebolelo. Veľa mŕtvol odniesla Orava v noci do Váhu. Zbroj­noši sa rozbehli do kraja a pri­viedli nových pra­cov­ní­kov.

Každá práca sa raz dokončí!

Do­kon­čila sa aj hrozná práca v Hrdoši. Niekoľko chlapov po­od­ná­šalo veľké Hrdošovo bo­hat­stvo do pivnice v skale. Chodbu, ktorá začínala v Hr­do­šo­vej spálni, zakryli ob­rov­ským balvanom a pekne rúče dali aj dlážku do poriadku. Však im pán hradu pri­sľú­bil hostinu, o akej ešte nepočuli a nikdy viac nepočujú.

A Hrdoš splnil svoj sľub!

Po mäsku dostali chlapi veľkú misu halušiek s makom. A hradný pán veru makom nešetril a len ho pri­sy­pá­val a pri­sy­pá­val. Však dobre vedel, koľko dur­ma­no­vých semien doň pri­mie­šal. Kto by si z chlapov bol len pomyslel, že dvadsať drobných, čiernych, na mak sa po­ná­ša­jú­cich semien stačí na usmr­te­nie človeka? Chlapi jedli a nik z nich nič nezbadal… Chlapi aj pili.

Pili vínko, aké nikdy v živote nepili! Kto z nich mohol prísť na myš­lienku, že ra­do­dajný hradný pán prilial do vína odvaru z bo­le­hla­vo­vej vňate, ktorého nepatrné množstvo stačí na otravu človeka?

Veľkú hostinu neprežil nik zo sta­toč­ných pra­cov­ní­kov-ho­dov­ní­kov. Neprežil ju ani naj­ver­nejší Hrdošov sluha, ktorý jediný vedel, kde je ukrytý vchod do pivnice s veľkým pokladom.

Roz­vod­nená Orava po­od­ná­šala v noci mŕtve telá…

Ohromný poklad bol zna­me­nite ukrytý. O vchode k nemu vedel iba jediný človek - Hrdoš.

Toľkými ľudskými životmi vykúpená skrýš pre Hrdošov majetok ne­pri­niesla hradnému pánovi spo­koj­nosť a mier duše. Duše nevinne za­vraž­de­ných ľudí ne­dop­riali Hrdošovi spo­koj­ného spánku. Často sa mu snívalo o hostine, ktorú pri­pra­vil pra­co­vi­tým chlapom. Sám sedel medzi nimi hladný a smädný. Jedol s nimi naprieky halušky, posypané dur­ma­no­vým semenom, pil s nimi víno s odvarom z bo­le­hla­vo­vej vňate.

„Musím do sveta! Musím na nejakú veľkú výpravu, aby som zabudol!“ – rozhodol sa Hrdoš. Vybral si najs­po­ľah­li­vej­ších zbroj­no­šov a pustil sa na výpravu, pustil sa na zboj.

Šťastie ho opustilo!

Výprava sa čoskoro vrátila a pri­niesla domov ťažko zra­ne­ného hradného pána. Pravú ruku mal zlomenú, na hlave bol ťažko zranený. Zbroj­noši po­zhá­ňali celý rad bosoriek, ale žiadna z nich ne­vrá­tila hradnému pánovi zrak. Skúsilo sa všetko, čo len kto poradil, ale pomoci nebolo.

„Preto som sa trápil? Preto som podnikol toľko od­váž­nych výprav? Nech sám Lucifer si vezme celý môj hrad aj so mnou!“ – raz vyrazil prudko zo seba slepý kalika, keď ho bolesti trápili.

Vtom sa hrad za­tria­sol v zá­kla­doch. Z hrádku vy­šla­hali plamene a za niekoľko okam­ži­kov ne­zos­talo po pevnom hrádku a jeho pánovi ani len pamiatky.

Ba, jedna pamiatka predsa len zostala! Vrch, na ktorom stával mocný hrad, menuje sa ešte dnes Hrdošom. Veľa rokov uplynulo…

Na temeni Hrdoša objavuje sa rok čo rok v noci na deň sv. Jakuba veľký čierny pes. Z ohnivých očí mu vyžaruje silná žiara. Červený jazyk mu visí z papule. Niektorý rok behá po hrebeni, inokedy na vrchu len stojí, ale vždy pre­ni­kavo zavýja. Práve vtedy, keď pes tak strašne narieka, ho možno celkom ľahúčko chytiť za ohnivý obojok. Keby sa niektorý od­váž­li­vec po­chla­pil, počkal si v noci na deň sv. Jakuba na psa a lapil ho za obojok, v tom okamžiku bude stáť na vŕšku starý hrad. Taký, aký tam kedysi stával. Strašný pes by sa premenil na poslušné zviera. Od­váž­li­vec by mohol smelo prejsť všetky izby, mohol by vstúpiť aj do po­d­zem­nej pivnice a po­ob­ze­rať si všetky poklady, čo sú tam na­z­hro­maž­dené. Ale beda, keby sa niečoho dotkol s úmyslom, že si vec vezme domov na pamiatku, hrad by sa hneď rozsypal na prach. A ktohovie, čo by sa stalo s od­váž­liv­com! Ísť sa pozrieť na poklady a zaplatiť za zve­da­vosť vari aj životom? Dosť pokladov vidí každý okolo seba a nemusí mať obavu, že sa mu niečo zlého prihodí. Vari len preto sa dosiaľ nik ne­od­vá­žil a nešiel sa pozrieť na poklady ukryté v Hrdoši!


  
   Traja zakliati psi
  

  
   
    Keď sa so zažltlých bukov začalo sypať na zem lístie sťa zlatý dážď, sťahovali sa naši pradávni predkovia na príhodné miesta, aby v spoločnosti s druhými pastiermi prežili zimu.
   
  

  
   
    Oravská zima býva dlhá a krutá. Dlho nevie, kedy má prestať a ustúpiť jari. Keď už z Oravy stiahne, iste sa zasa aspoň na niekoľko dní vráti a potom nemilosrdne ničí všetky životy rastlín, ktoré sa dali vylákať jarným slnkom nad zem.
   
  

  
   
    Pred oravskou zimou sa museli naši pradávni predkovia chrániť, pred jej nemilosrdnou krutosťou museli chrániť aj statok. Preto si na vhodných miestach vystavali na zimu príbytky.
   
  

  
   
    Nebola to ľahká práca!
   
  

  
   
    Prales bolo treba vyklčovať, drevo riadne pripraviť, koliby vystavať a špáry medzi poukladanými trámami dobre poupchávať machom a vymazať hlinou.
   
  

  
   
    Keď vtiahla jar do oravských dolín, rozišli sa pastieri so stádami do vrchov. Mali ťažko vybudované príbytky opustiť a zanechať ich bez akejkoľvek opatery? Ktohovie, v akom stave by ich našli, až sa zasa o vládu nad krajom prihlási nová zima!
   
  

  
   
    Starci a stareny už nevládali vystupovať do vrchov. Boli tu aj ženy a drobné deti. Preto zimušné príbytky nezostali ani cez leto prázdne. Tak vznikla pomaly praosada, okolo ktorej bolo treba
   
  

  
   
   
  

  
   
   
  

  
   
   
  

  
   
   
  

  
   
   
  

  
   
   
  

  
   
   
  

  
   
   
  

  
   
   
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Oravské povesti.

    Pokud se Vám ukázka líbila, na našem webu si můžete zakoupit celou knihu.

